

(1856-1943)

**Veličanstveni** **mačak**

S tri godine izvor svih mojih uživanja bio je **veličanstveni mačak**. Živeli smo jedan za drugoga. Kud god bi pošao, on bi me pratio, u prvom redu zbog naše uzajamne ljubavi, a zatim i iz želje da me zaštiti. Kad bi se za to ukazala potreba, on bi se uspravio, udvostručio svoju visinu, nakostrešio dlaku na leđima, pa bi, repa ukrućenog poput metalne šipke i brkova napetih kao žice, dao oduška svome besu praskavim frktanjem. „Ff, ffft“. Obožavao se valjati u travi sa mnom. Dok smo to radili, on je grickao, čupkao i preo. Toliko me opčinjao da sam i ja počeo da ga zagrizam, čupkam i – predem. Jednom se on ušunjao u kuću, a ja osetih potrebu da ga mazim po leđima. Njegova leđa postala su ploča svetlosti i moja je ruka izazivala vatromet praskavih iskri čije se pucketanje dobro čulo. Moj otac reče da to nije ništa drugo do **elektricitet,** isto ono što vidim na drveću za vreme **oluje**. Majka je bila opčinjena. – Prestani se igrati s njim – reče mi ona – mogao bi izazvati **požar**! Ja sam zanesen, razmišljao. Nije li i priroda jedna ogromna mačka? Ako jeste, ko nju miluje po leđima?

1. Nacrtaj Nikolinu omiljenu životinju.
2. Prepiši pisanom ćirilicom delove koji pokazuju ljubav između mačka i Nikole
3. Iseckaj nekoliko papirića. Protrljaj lenjir o svoju kosu i prinesi papirićima i napiši šta se dogodilo.
4. Nabroj pojave u prirodi koje prati **elektricitet**.
5. Gledamo kratku web prezentaciju o Nikoli Tesli.
6. Čitamo knjigu Nikole Tesle *Priča o detinjstvu.*
7. Idemo u virtuelnu šetnju kroz Muzej Nikole Tesle.

**Nikola Tesla** je bio jedan od najpoznatijih srpskih i svetskih[**pronalazača**](https://sr.wikipedia.org/wiki/%D0%9F%D1%80%D0%BE%D0%BD%D0%B0%D0%BB%D0%B0%D0%B7%D0%B0%D1%87) i [**naučnika**](https://sr.wikipedia.org/wiki/%D0%9D%D0%B0%D1%83%D1%87%D0%BD%D0%B8%D0%BA)u oblasti [fizike](https://sr.wikipedia.org/wiki/%D0%A4%D0%B8%D0%B7%D0%B8%D0%BA%D0%B0), [elektrotehnike](https://sr.wikipedia.org/wiki/%D0%95%D0%BB%D0%B5%D0%BA%D1%82%D1%80%D0%BE%D1%82%D0%B5%D1%85%D0%BD%D0%B8%D0%BA%D0%B0" \o "Elektrotehnika) i [radiotehnike](https://sr.wikipedia.org/wiki/%D0%A0%D0%B0%D0%B4%D0%B8%D0%BE).

Rođen je 10. jula 1856. u selu Smiljanu, u tadašnjoj Austrijskoj carevini, današnjoj Republici Hrvatskoj**.** Od ranog detinjstva je pokazivao sklonost ka nauci i provodio je puno vremena u očevoj biblioteci. 1875. godine odlazi na studije elektrotehnike u Gracu.

1883.godine prelazi u **Edisonovu** kompaniju u **Parizu**. Odmah je bio zapažen njegov genijalni um i dobija ponudu da pređe u sedište Edisonove kompanije u Njujorku i da se tamo bavi pronalazačkim radom.

Vrlo brzo Tesla dolazi do epohalnih otkrića u oblasti fizike i elektrotehnike i otkriva: **naizmeničnu struju, obrtno magnetno polje, indukcioni motor, transformator struje visoke frekvencije, radio i telekomandu radio talasima**. Pomoću **rendgenskog zračenja** načinio je prve snimke delova ljudskog tela, ali je i ukazao na njihovo štetno zračenje.

Nikola Tesla je još kao dečak bio zadivljen opisom **Nijagarinih vodopada** i maštao je da tu sagradi veliku turbinu koja će stvarati električnu struju. Dvadesetak godina kasnije, 15. novembra 1896. godine, ostvario mu se dečački san i na osnovu Teslinog izuma naizmenične struje napravljena je prva hidroelektrana na Nijagarinim vodopadima. U njegovu čast jedinica za jačinu magnetne indukcije nosi njegovo ime – tesla (T).

Preminuo je u svojoj 87. godini, u sobi Hotela Njujorker, siromašan i zaboravljen.

 